আলবার্ট রেল্ফ
আলবার্ট এডওয়ার্ড রেল্ফ (ইংরেজি: Albert Relf; জন্ম: ২৬ জুন, ১৮৭৪ - মৃত্যু: ২৬ মার্চ, ১৯৩৭) পূর্ব সাসেক্সের বারওয়াশ এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৯০৩ থেকে ১৯১৪ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে মাঝারিসারিতে ব্যাটিংয়ের পাশাপাশি অত্যন্ত নিখুঁতভাবে অফ ব্রেক বোলিংয়ে পারদর্শিতা দেখিয়েছেন আলবার্ট রেল্ফ।